তালিকায় মেসি-সালাহ, বাদ রোনালদো | Daily
লিওনেল মেসি না ক্রিশ্চিয়ানো রোনালদো- বর্তমান প্রজন্মের সেরা ফুটবলার কে? গত এক দশকের বেশি সময় ধরে এই দুই মহাতারকার মধ্যে শ্রেষ্ঠত্বের লড়াই চলে আসছে। এমনকী, বর্ষসেরা ফুটবলারের দৌড়েও শেষ ১২ বারের মধ্যে ১১ বার নিজেদের দখলেই রেখেছেন মেসি ও রোনালদো। এবার সেই লড়াইয়ে নিজের মতামত পেশ করলেন ব্রাজিলের কিংবদন্তি স্ট্রাইকার রোনালদো। কোনো রকম হেঁয়ালি না করে তিনি সাফ জানিয়েদেন, মেসিই সেরা। এক স্প্যানিশ সংবাদমাধ্যমকে দেয়া সাক্ষাৎকারে প্রাক্তন রিয়াল মাদ্রিদ তারকা জানালেন, ‘সেরার তালিকায় অবশ্যই মেসি এক নম্বরে থাকবে। আগামী ২০-৩০ বছরে ওর মতো প্রতিভাবান ফুটবলারের দেখা মিলবে বলে আমার অন্তত মনে হয় না। মেসি ছাড়া আমার পছন্দের তালিকায় রাখব মোহাম্মদ সালাহ, ইডেন হ্যাজার্ড, নেইমারকে। আর অবশ্যই থাকবে এমবাপে। এদের প্রত্যেকের খেলা দেখতে ভালো লাগে।’ বড় রোনালদো যেভাবে নিজের সেরা পাঁচ ফুটবলারের তালিকায় ক্রিশ্চিয়ানো রোনালদোকে রাখেননি, তা অনেককেই অবাক করেছে। ক্লাব ফুটবলে দুই রোনাল্ডোই বেশিরভাগ সময় কাটিয়েছেন রিয়াল মাদ্রিদে। তা সত্ত্বেও পতুর্গিজ মহাতারকাকে পছন্দের তালিকায় রাখতে রাজি নন বিশ্বকাপজীয় রোনালদো। বরং তার গলায় ফরাসি ফুটবলার এমবাপের প্রশংসা শোনা গেল। রাশিয়া বিশ্বকাপের পর অনেকেই রোনালদোর খেলার ধরনের সঙ্গে এমবাপের তুলনা করে থাকেন। এই প্রসঙ্গেও সেলেকাও কিংবদন্তির প্রতিক্রিয়া, ‘অনেকেই বলে, এমবাপে অনেকটা আমার মতো খেলে। ওর গতি রয়েছে। গোল করার দক্ষতাও বেশ ভালো। দু’পা সমান কার্যকরী। বিপক্ষ বক্সে মুভমেন্টও আসাধারণ। তবে মনে হয় না, আমাদের মধ্যে কোনোরকম তুলনা করা উচিত। আমরা দু’জনে ভিন্ন প্রজন্মের। ফুটবলও এখন অনেকটাই বদলেছে।’ রোনালদোর পাশাপাশি প্রাক্তন ইংল্যান্ড কিংবদন্তি গ্যারি লিনেকারও সেরা হিসেবে মেসিকেই সেরা বেছে নিয়েছেন। তিনি বলেন, ‘মানুষ জীবনে এমন অনেক পরিস্থিতির মুখোমুখি হয়ে থাকে, যেখানে তাকে দোটানায় পড়তে হয়। মেসি ও রোনালদোর মধ্যে লড়াইটা ঠিক তেমন। বেশিরভাগ ক্ষেত্রেই দলের পছন্দের উপর ভিত্তি করে মতামত পেশ হয়। আমি নিজে রোনালদোর বড় অনুরাগী। তবে সেরা ফুটবলার হিসেবে বেছে নিতে বললে চোখ বন্ধ করে মেসির নামই বলব।’
পূর্ববর্তী নিবন্ধযুক্তরাষ্ট্রের হয়ে খেলতে চান ইংল্যান্ডের বিশ্বকাপজয়ী প্লাংকেট
পরবর্তী নিবন্ধসবার জীবন ধরা
মুমিনুল ও লিটনের ব্যাটে চট্টগ্রাম টেস্ট ড্র